32003R0336
L 049/6
JURNALUL OFÍCIAL AL UNIUNII EUROPENE
REGULAMENTUL (CE) NR. 336/2003 AL COMISIEI
din 21 februarie 2003
de modificare a Regulamentului (CE) nr. 824/2000 de stabilire a procedurilor de preluare a cerealelor de către agențiile de intervenție și a metodelor de analiză pentru determinarea calității cerealelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (1), modificat ultima dată de Regulamentul (CE) nr. 1666/2000 (2), în special articolul 5,
întrucât:
(1)
Articolul 5 alineatul (5) din Regulamentul (CE) nr. 824/2000 al Comisiei (3) prevede o toleranță de 5 % între cantitatea determinată prin cântărire și cantitatea estimată conform metodei volumetrice în cazul preluării din depozitul în care se țin cerealele la momentul ofertei. Dacă se depășește toleranța, cerealele se cântăresc imediat. Costurile cântăririi sunt suportate de către proprietarul depozitului, dacă greutatea determinată este mai mică decât cea înregistrată, sau de către Fondul European de Orientare și Garantare Agricolă, dacă greutatea este mai mare.
(2)
Articolul 2 din Regulamentul (CEE) nr. 147/91 al Comisiei de definire și stabilire a toleranțelor pentru pierderile de cantități de produse agricole depozitate pentru intervenție publică (4), modificat de Regulamentul (CEE) nr. 652/92 (5), stabilește pentru cereale o limită de toleranță pentru pierderile de cantități rezultate din operațiunile normale de depozitare și din diferențele de rezultat dintre cele două operațiuni de cântărire. Această toleranță trebuie, de asemenea, luată în considerare la stabilirea entității care suportă costurile operațiunii de cântărire prevăzută la articolul 5 alineatul (5) litera (d) din Regulamentul (CE) nr. 824/2000.
(3)
Regulamentul (CE) nr. 824/2000 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 5 alineatul (5), litera (d) din Regulamentul (CE) nr. 824/2000 se înlocuiește cu următorul text:
„(d)
dacă se depășește toleranța, cerealele se cântăresc imediat. Costurile cântăririi sunt suportate de către proprietarul depozitului dacă greutatea determinată este mai mică decât cea înregistrată sau de către Fondul European de Orientare și Garantare Agricolă dacă greutatea este mai mare, luându-se în considerare toleranța prevăzută la articolul 2 alineatul (1) prima liniuță din Regulamentul (CEE) nr. 147/91.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 februarie 2003.